AQSh Ukrainada olib borilayotgan islohotlarni jadallashtirishga chaqirdi

AQSh davlat departamenti Qadr-qimmat inqilobining ikkinchi yilligiga bag‘ishlangan bayonotida Ukrainada olib borilayotgan islohotlarni jadallashtirishga va Xalqaro valyuta jamg‘armasi bilan hamkorlik qilish dasturi shartlariga rioya qilishga chaqirdi. Bu haqda “Korrespondent.net” xabar qilmoqda.

Shuningdek, AQSh davlat departamenti ukrainalik rasmiylarni korrupsiyaga barham berishga hamda oligarxlarning siyosat va iqtisoddagi hukmronligini tugatishga chaqirdi.
“Ukraina xalqi o‘zgarishlarni talab qilmoqda va u bunga munosib. AQSh xalqning yevropacha tanlovini qo‘llab-quvvatlashda davom etadi”, ― deyilmoqda bayonotda.